পাক ভারত উপমহাদেশের অন্যতম আধ্যাত্মিক দরবার ছারছীনা শরীফের আত্মশুদ্ধিমূলক ত্বরিকত ভিত্তিক অরাজনৈতিক সংগঠন বাংলাদেশ ছাত্র, যুব ও জমইয়াতে হিযবুল্লাহ’র উদ্যোগে পবিত্র মাহে রমাজেরন আগমনে এক বিশাল স্বাগত র‌্যালী নগরীর জমিয়াতুল ফালাহ মসজিদ প্রাঙ্গন হতে বিকাল ২ ঘটিকায় আরম্ভ হয়। দরবারে ভক্ত মুহেব্বীন, সংগঠনের কর্মী এবং বিপুল সংখ্যক সাধারণ মুসল্লিবৃন্দের অংশগ্রহণে র‌্যালীটি কাজীর দেউরী, আসকার দিঘির পাড় ও জামাল খান সড়ক হয়ে চট্টগ্রাম প্রেস ক্লাব চত্ত্বরে এসে এক সংক্ষিপ্ত সমাবেশে মিলিত হয়। জেলা জমইয়াতে হিযবুল্লাহ’র সভাপতি আলহাজ্ব মুহাম্মদ খোরশেদ আলম সাহেবের সভাপতিত্বে জেলা ছাত্র হিযবুল্লাহ’র সাধারণ সম্পাদক মুহাম্মদ মোসলেহ উদ্দিনের পরিচালনায় বক্তব্য রাখেন জেলা ছাত্র হিযবুল্লাহ’র সভাপতি কাজী বাহাউদ্দিন আহমেদ, যুব হিযবুল্লাহ‘র সভাপতি মাওলানা মুহাম্মদ ওমর ফারুক, সহ সভাপতি মুহাম্মদ জাহিদুল হাসান খান, জমইয়াতে হিযবুল্লাহ’র সাধারণ সম্পাদক মাওলানা আবদুর রহমান খান, সাংগঠনিক সম্পাদক মাওলানা মুহাম্মদ নেছারুদ্দীন, মাওলানা মুহাম্মদ খোরশেদ আলম সহ প্রমুখ নেতৃবৃন্দ। বক্তারা মাহে রমজানের পবিত্রতা ও মর্যাদা রক্ষার্থে দিনের বেলায় হোটেল রেঁস্তোরা বন্ধ রাখা, অশ্লীলতা পরিহার ও দ্রব্যমূল্যের উর্ধ্বগতি রোধে প্রয়োজনীয় ব্যবস্থা গ্রহনের জন্য সংশ্লিষ্ট সকলের প্রতি জোর দাবী জানান।